เรื่องร้องเรียน (ทางเท้า,ความสะอาด) วันที่ 2022-06-27 07:04:53 — แขวงมีนบุรี เขตมีนบุรี กรุงเทพมหานคร
โคมไฟที่ตั้งไว้หน้าบ้านหายไป คาดว่าน่าจะถูกรถขยะของสำนักงานเขตมีนบุรีเก็บไป เพราะภายในซอย1 ของหมู่บ้านศุภาลัย วิลล์ ซอยรามอินทรา 117 มีรถขยะเข้าออกในช่วงเวลาดังกล่าวคือ 11-12 น. ซึ่งรถคันดังกล่าวมีเลขป้ายทะเบียน 67-8253 

กล้องวงจรปิดของภายในหมู่บ้าน ไม่สามารถมองเข้ามาเห็นถึงบริเวณหน้าบ้าน เพียงแต่เห็นว่ามีรถคันใดบ้างที่เข้า-ออก ภายในซอย 1 

อย่างไรก็ตาม รปภ.ของหมู่บ้านซึ่งอยู่ในช่วงระยะเวลาดังกล่าว เห็นว่าคนเก็บขยะของสำนักงานเขตมีนบุรี ได้มีการเคลื่อนย้ายขยะออกจากถัง รวมถึงอยู่บริเวณหน้าบ้านของดิฉันจริง

จึงขอความกรุณาทางสำนักงานเขตมีนบุรี ช่วยเร่งประสานเรื่องให้ดิฉันด้วยนะคะ

ดิฉันตั้งโคมไฟโซล่าร์เซลล์ จำนวน 4 โคม ไว้ที่บริเวณหน้าบ้าน มูลค่าประมาณ 20,000 บาท ตรงฟุตบาทของหน้าบ้านดิฉัน ไม่ใช่หน้าถังขยะ อยู่เป็นประจำ และรถขยะก็ไม่เคยเก็บไปเลยสักครั้ง 

แต่วันนี้ 27 มิถุนายน 2565 ช่วงเวลา 11-12 น. ซึ่งรถขยะมาเก็บขยะตามปกติ มันเกิดอะไรขึ้น ทำไมถึงเก็บทรัพย์สินของคนอื่นไป

ช่วยเร่งประสานเรื่องให้หน่อยนะคะ